Suid-Afrika gaan die eerste keer ’n omvattende beleidsrigting kry wat die land in staat sal stel om hom beter voor te berei op die sogenaamde vierde nywerheidsrevolusie (VNR).
Kubayi-Ngubane sê die VNR verander die wyse waarop mense met mekaar skakel, sake doen en leer, en dat dit reeds baie gevorderd in die ontwikkelde wêreld is.
“Dit is ook om te reageer op die risiko’s en geleenthede vanweë vinnige wêreldwye tegnologiese vooruitgang en veranderinge.”
Volgens die minister neem die witskrif ook ’n aantal mega-tendense in ag wat oor die geopolitiese, ekonomiese, maatskaplike, tegnologiese en omgewingsfere strek.
“Hierdie mega-tendense sluit in ’n groeiende bevolking, verhoogde verbruik deur ’n groeiende middelklas in opkomende ekonomieë, die opkoms van China en Indië en die impak op die natuurlike omgewing.”
Sy sê dat die lyne tussen fisieke, digitale en biologiese stelsels ook al hoe meer vervaag, terwyl regerings wêreldwyd beplan vir die uitwerking van die VNR.